

**D.D. «CENTRALNO GRIJANJE»** Tuzla,

Ul: Krečanska 1, 75 000 Tuzla, BiH

Tel/fax broj: +387 35 321 600; +387 35 281 391

[**www.grijanjetuzla.ba**](http://www.grijanjetuzla.ba)

Na osnovu čl. 4. Pravilnika o radu D.D. „Centralno grijanje“ Tuzla, čl. 3 Pravilnika o postupku prijema u radni odnos u D.D. “Centralno grijanje“ Tuzla, Odluke o potrebi prijema u radni odnos radnika br. 009-07830-2019 od 09.10.2019. godine, Odluke o potrebi prijema u radni odnos radnika br. 009-08855-2019 od 06.11.2019. godine, Direktor D.D. „Centralno grijanje“ Tuzla, r a s p i s u j e :

**JAVNI OGLAS**

**za prijem radnika u radni odnos na neodređeno vrijeme u D.D. „Centralno grijanje“ Tuzla**

**I**

D.D.“Centralno grijanje“ Tuzla raspisuje javni oglas za prijem radnika u radni odnos **na neodređeno vrijeme, uz probni rad od tri mjeseca**, na radna mjesta:

**1. „Kontrolor-mjerač“ u Sektoru za tehničku podršku, 1 izvršilac;**

**2. „Monter toplinskih uređaja IV“ u Distributivnom sektoru, 2 izvršioca.**

**II**

**Opis poslova za radno mjesto „Kontrolor-mjerač“ iz člana 1. tačka 1. glasi:**

* Vrši procesna mjerenja na vrelovodu, toplovodu i toplinskim podstanicama;
* Vrši kontrolu mjerenja temperatura zraka u stambenim i poslovnim prostorijama u cilju kontrole kvaliteta zagrijavanja po zahtjevu korisnika ili pri analizama sistema, po potrebi rad u smjenama;
* Vrši mjerenja kvadratura grijnih površina i uporedbu sa stanjem iz projektne dokumentacije po nalogu rukovodioca sektora ili po zahtjevu korisnika;
* Vrši očitanja i vođenje evidencije mjerila toplotne energije;
* Provjerava ispravnosti ugradnje mjerila toplotne energije i postavljanje distributerskih plombi nakon potvrde ispravnosti;
* Obavlja poslove mjerenja na objektima priključenim na daljinski sistem grijanja;
* Priprema listi utrošene toplotne energije potrošača na mjesečnoj bazi za službu fakturisanja uz kontrolu rukovodioca;
* Obavlja poslove kontrole na objektima sistema grijanja;
* Kontroliše ispravnost podataka na terenu;
* Obavlja i druge poslove iz oblasti djelatnosti.

**Opis poslova za radno mjesto „Monter toplinskih uređaja IV“ iz člana 1. tačka 2. glasi:**

* Radi u smjenama;
* Obavlja poslove tekućeg i investicionog održavanja na instalacijama distribucije toplinske energije iz domena mašinskog održavanja;
* Radi na montaži,puštanju u pogon i održavanju toplinskih uređaja i cjevovoda i podstanica;
* Van grijne sezone radi na poslovima remonta instalacija distribucije toplotne energije mašinske opreme;
* Održava radio-telefonske veze sa svim punktovima distribucije;
* Ispunjava radni nalog i predaje ga dežurnom dispečeru u smjeni ili poslovođi Održavanja;
* Po potrebi zadužuje dežurno vozilo čije korištenje evidentira u putni nalog i odgovara za ispravnost.

**III**

**Svi kandidati koji se prijavljuju na javni oglas potrebno je da ispunjavaju opće i posebne uslove, i to:**

**OPĆI USLOVI ( „Kontrolor- mjerač“ i „Monter toplinskih uređaja IV“) :**

* Da je državljanin Bosne i Hercegovine;
* Da je stariji od 18 godina;
* Da je zdravstveno sposoban za obavljanje poslova utvrđenih za radno mjesto na koje se prijavljuje.

**POSEBNI USLOVI:**

1. **Za „Kontrolor- mjerač“:**

* srednja stručna sprema (SSS) tehničkog smjera, III/IV stepen stručne spreme,
* najmanje šest mjeseci radnog iskustva u struci,
* položen vozački ispit B kategorije.

1. **Za „Monter toplinskih uređaja IV“:**

* diploma KV (III stepen stručne spreme), zvanje „monter centralnog grijanja“,
* najmanje šest mjeseci radnog iskustva u struci,
* položen vozački ispit B kategorije.

**IV**

**Kandidati su dužni dostaviti uredno popunjen PRIJAVNI OBRAZAC, koji mogu preuzeti na web stranici preduzeća (**[**www.grijanjetuzla.ba**](http://www.grijanjetuzla.ba)**).**

**Prijavni obrazac mora biti potpisan, čitko popunjen i moraju biti popunjena sva naznačena polja.**

**Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova:**

**- uvjerenje o državljanstvu BiH, ne starije od 6 mjeseci ukoliko na istom nema naznake da nema rok važenja,**

**- izvod iz matične knjige rođenih, ne starije od 6 mjeseci ukoliko na istom nema naznake da nema rok važenja,**

**- svjedočanstvo/diplomu o završenom školovanju potrebna za radno mjesto na koje se prijavljuje;**

**- uvjerenje ili potvrda o radnom iskustvu u struci nakon završene stručne spreme;**

**- fotokopiju vozačke dozvole za B kategoriju;**

**Kao dokaz o radnom iskustvu u struci prihvatiće se isključivo jedan od sljedećih dokumenata:**

-potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno, u čijem sadržaju treba da bude navedeno: naziv radnog mjesta na koje je kandidat bio raspoređen, stručna sprema koja se traži za to radno mjesto, opis poslova na kojima je radio, precizan period angažovanja kandidata na tim poslovima;

- potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu;

- potvrda/uvjerenje nadležne porezne uprave u kojem će šifre zanimanja biti razjašnjene, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.

Traženi dokumenti se dostavljaju u **orginalu ili ovjerenoj kopiji.**

Ljekarsko uvjerenje, kao dokaz da zdravstveno stanje i psihofizičke sposobnosti odgovaraju uslovima radnog mjesta, dostaviće onaj kandidat koji bude izabran, prije prijema u radni odnos.

Kandidati koji uz prijavu dostave dokaz (potvrdu/uvjerenje) izdat od nadležnih organa da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju tako što će prilikom izbora imati prednost u odnosu na kandidata koji, po prethodno obavljenom bodovanju, ima isti broj bodova.

**V**

Sa kandidatima koji budu ispunjavali uslove javnog oglasa, Komisija za provođenje procedure prijema u radni odnos će u skladu sa kriterijima za bodovanje kandidata, obavit provjeru znanja radnih i stručnih sposobnosti i vještina na osnovu pismenog testiranja, a samo oni kandidati koji budu imali najmanje 70% tačnih odgovora na pisanom ispitu stiču pravo da pristupe usmenom i praktičnom ispitu i biće pozvani na polaganje usmenog i praktičnog ispita.

O vremenu i mjestu održavanja pismenog ispita, usmenog ispita-intervjua i praktičnog ispita kandidati će biti naknadno obavješteni.

**VI**

Javni oglas se objavljuje u dnevnom listu „Oslobođenje“ i na web stranici Društva [**www.grijanjetuzla.ba**](http://www.grijanjetuzla.ba)**,** a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana, počev od narednog dana od dana objave u dnevnom listu „Oslobođenje“, kao posljednje objave.

Poslodavac će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru.

**Ugovor o radu sa izabranim kandidatima se zaključuje na neodređeno vrijeme, uz probni rad od 3 mjeseca.**

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Prijavu sa dokazima o ispunjavanju uslova iz oglasa potrebno je dostaviti na adresu:

**D.D. „CENTRALNO GRIJANJE“ Tuzla, ul. Krečanska br. 1.**

**75000 Tuzla,  BiH**

**KOMISIJA ZA PROVOĐENJE PROCEDURE PRIJEMA U RADNI ODNOS**

**„Prijava na javni oglas za prijem u radni odnos na neodređeno vrijeme za radno mjesto „Kontrolor-mjerač“**

**ili**

**Prijava na javni oglas za prijem u radni odnos na neodređeno vrijeme za radno mjesto „Monter toplinskih uređaja IV“**

**sa naznakom**

**„NE OTVARATI“.**

Prijave sa svim traženim dokumentima dostavljaju se lično ili poštom preporučeno.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.